**Lari Nuutti Mikael Heikkinen** (s. 23. toukokuuta 2000 Oulu) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan oikea laitahyökkääjä.

Ura
---

### Seuraura

Heikkinen on Oulun Kärppien kasvatti. Hän voitti kauden 2015–2016 päätteeksi C-nuorten SM-pronssia. Kahden seuraavan kauden päätteeksi Heikkinen voitti B-nuorten SM-pronssia. Niistä jälkimmäisellä kaudellaan 2017–2018 hän toimi Kärppien varakapteenina. Kaudeksi 2018–2019 Heikkinen siirtyi Vaasan Sportin A-nuoriin. Hän voitti kauden päätteeksi A-nuorten SM-pronssia.

Huhtikuussa 2019 Heikkinen teki Sportin kanssa vuoden mittaisen SM-liigasopimuksen. Hän pelasi suurimman osan kaudesta 2019–2020 kuitenkin vielä seuran A-nuorissa, joiden varakapteenina Heikkinen toimi. Hän oli joukkueen paras pistemies ja syöttäjä tehoilla 11+21=32. Heikkinen pelasi kauden aikana SM-liigassa 13 runkosarjaottelua tehopistein 1+2=3. Hän teki liigadebyyttinsä runkosarjan kolmannella kierroksella 20. syyskuuta 2019 vieraissa Saimaan Palloa vastaan. Heikkinen merkittiin Sportin kolmosketjun vasempaan laitaan Antti Kalaputaan ja Jesse Paukun viereen. Hän sai ottelussa jääaikaa 7.46 minuuttia. Liigauransa avausmaalin Heikkinen teki kuudennessa ottelussaan 26. helmikuuta 2020 Mikkelin Jukureita vastaan. Henry Hietaharju valitsi hänet ottelun Alumnien tähtien ykköstähdeksi. Samassa kuussa Heikkinen teki Sportin kanssa vuoden mittaisen jatkosopimuksen.

Marraskuussa 2020 Sport lainasi Heikkisen toistaiseksi voimassa olevalla sopimuksella yhteistyöseuraansa, Mestis-joukkue Kajaanin Hokkiin. Hän pelasi siellä alkukaudella 2020–2021 kaikkiaan 12 runkosarjaottelua tehopistein 1+2=3. SM-liigan siirtotakarajalla, maaliskuussa 2021 Heikkisen vahvistettiin palaavan loppukaudeksi Sportin organisaatioon. Heikkinen pelasi siellä loppukaudella kauden kaikki yhdeksän SM-liigaotteluaan tehden yhden syöttöpisteen. Maaliskuun lopulla hän teki Sportin kanssa vuoden mittaisen jatkosopimuksen.

Kaudella 2021–2022 Heikkinen pelasi SM-liigassa 39 runkosarjaottelua tehden kaksi syöttöpistettä. Marraskuussa 2021 Sport lainasi hänet viikon mittaisella sopimuksella Mestis-joukkue TUTO Hockeyn paitaan, jossa Heikkinen pelasi kolme ottelua. Huhtikuussa 2022 hän teki Sportin kanssa 1+1-vuotisen jatkosopimuksen. Kaudella 2022–2023Heikkinen teki SM-liigan yhden kauden piste-ennätyksensä tehoilla 5+11=16. Helmikuussa 2023 Sport käytti hänen sopimuksessaan olleen option ja teki vuoden mittaisen jatkosopimuksen Heikkisen kanssa. Tammikuussa 2024 hän teki seuran kanssa taas vuoden mittaisen jatkosopimuksen.

### Maajoukkueura

Heikkinen on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Sport | A-SM | 49 | 12 | 23 | 35 | 50 | 9 | 0 | 1 | 1 | 8 |
| 2019–2020 | Sport **(A)** | A-SM | 37 | 11 | 21 | 32 | 90 | – | – | – | – | – |
|  | Sport | SM-liiga | 13 | 1 | 2 | 3 | 2 | – | – | – | – | – |
| 2020–2021 | Sport | U20-SM | 21 | 5 | 6 | 11 | 20 | – | – | – | – | – |
|  | Sport | SM-liiga | 9 | 0 | 1 | 1 | 4 | – | – | – | – | – |
|  | Hokki | Mestis | 12 | 1 | 2 | 3 | 12 | – | – | – | – | – |
| 2021–2022 | Sport | U20-SM | 5 | 1 | 2 | 3 | 0 | – | – | – | – | – |
|  | Sport | SM-liiga | 39 | 0 | 2 | 2 | 20 | – | – | – | – | – |
|  | TUTO Hockey | Mestis | 3 | 1 | 0 | 1 | 0 | – | – | – | – | – |
| 2022–2023 | Sport | SM-liiga | 58 | 5 | 11 | 16 | 51 | – | – | – | – | – |
| 4 kautta | yhteensä | SM-liiga | 119 | 6 | 16 | 22 | 77 | – | – | – | – | – |
| 2 kautta | yhteensä | Mestis | 15 | 2 | 2 | 4 | 12 | – | – | – | – | – |

Lähteet
-------

* Lari Heikkinen The Internet Hockey Databasessa (englanniksi)
* Lari Heikkinen Eurohockey-sivustolla (englanniksi)
* Lari Heikkinen *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot - Lari Heikkinen - Kausi 2022-2023 *liiga.fi*. Jääkiekon SM-liiga Oy. Viitattu 22.9.2019.
2. ↑  Kastellin urheilulukioon valitut 2016 *ouka.fi*. Oulun kaupunki. Viitattu 26.11.2020.
3. 1 2 3 4 5  Lari Heikkinen *Elite Prospects*. Everysport Media Group AB.  (englanniksi)
4. ↑  Nuorten SM-pronssimitalisteille sopimuksia: Haarala, Erholtz, Lehtimäki, Heikkinen & Ylitalo! *vaasansport.fi*.  4.4.2019. Hockey-Team Vaasan Sport Oy. Viitattu 22.9.2019.
5. ↑  Elite Prospects - Sport U20 *eliteprospects.com*. Everysport Media Group AB. Viitattu 25.4.2020. (englanniksi)
6. ↑  Saipa - Sport, 20.9.2019 *liiga.fi*.  20.9.2019. Jääkiekon SM-liiga Oy. Viitattu 22.9.2019.
7. ↑  Saipa - Sport, 20.9.2019 *liiga.fi*.  20.9.2019. Jääkiekon SM-liiga Oy. Viitattu 22.9.2019.
8. ↑  Sport - Jukurit, 26.2.2020 *liiga.fi*.  26.2.2020. Jääkiekon SM-liiga Oy. Viitattu 26.2.2020.
9. ↑  Suoranta ja nuoriso-osasto jatkaa Sportissa *vaasansport.fi*.  10.3.2020. Hockey-Team Vaasan Sport Oy. Viitattu 12.3.2020.
10. ↑  Heikkinen Hokkiin *vaasansport.fi*.  11.11.2020. Hockey-Team Vaasan Sport Oy. Viitattu 11.11.2020.
11. ↑  Kajaanin ja Vaasan välillä pelaajaliikennettä, Räisäsen sopimus purettu *hokki.fi*.  2.3.2021. Hokki Kainuu Oy. Viitattu 3.3.2021.
12. ↑  Nuorta intoa ja kokemusta hyökkäykseen *vaasansport.fi*.  30.3.2021. Hockey-Team Vaasan Sport Oy. Viitattu 30.3.2021.
13. ↑  Nikko Ja Heikkinen viikoksi TuToon *vaasansport.fi*.  15.11.2021. Hockey-Team Vaasan Sport Oy. Viitattu 7.4.2022.
14. ↑  Hanhikoski, Herkko: Sport lukitsi nuoret lupaukset - Heikkiselle ja Mašičille vuoden jatkosopimukset *Jatkoaika.com*.  6.4.2022. Jatkoaika r.y. Viitattu 7.4.2022.
15. ↑  Eki ja pojat jatkavat ensi kaudella *vaasansport.fi*.  28.2.2023. Hockey-Team Vaasan Sport Oy. Viitattu 28.2.2023.
16. ↑  Kiiski, Jyrki: Hietanen ja Heikkinen ovat osa Sportin runkoa myös ensi kaudella *Jatkoaika.com*.  19.1.2024. Jatkoaika r.y. Viitattu 20.1.2024.

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson